Новае светлавое абсталяванне дазволіла па-іншаму падаць многія музейныя прадметы. “Першыя залы – у ззянні золата і срэбра – перасягнулі чаканні радавой публікі і выглядалі надзвычай эфектна”, – пісалі крытыкі. Гледачоў сустракала выява сімвала выстаўкі – зрэз старога векавога дуба з гадавымі кольцамі. Драматызм нашай гісторыі падкрэслены глыбокімі расколінамі, што перарывалі гарманічнае развіццё. Вестыбюль ператварыўся ў жывую прастору. На вялікія белыя палотны бесперапынна праектаваліся прадстаўленыя на выстаўцы экспанаты і помнікі архітэктуры.